Ապրիլ ամսին «Վիվառո բեթինգ» ՍՊԸ-ն ներկայացրել է «Դուխով» բառը որպես իր լոգո գրանցելու հայտ, որը պետք է օգտագործի վիճախաղերի կազմակերպման համար: «Դուխով» բառը հայերեն, ռուսերեն և անգլերեն տառերով որպես լոգո գրանցելու համար հայտ են ներկայացրել նաև «Էդ Յան» ՍՊԸ-ն, «Իմպերիալ» ՍՊԸ-ն, Գինու-կոնյակի տուն «Շահնազարյան» ՍՊԸ-ն, «Գոլդ էյջ ֆուդ» ՍՊԸ-ն, «Բյուրեղ ալկո» ՍՊԸ-ն, ֆիզիկական անձինք՝ Մակար Պետրոսյանը (ԱԺ նախկին պատգամավոր Ալեքսան Պետրոսյանի (Մապի Ալիկ) որդին է), Սամվել Նասիբյանը, Հայկ Բարսեղի Բեգլարյանը և Հարություն Միքայելյանը: Հայտերի մեջ «դուխով» բառը օտար լեզուներով գրելու տարբեր ձևերով են հայտեր ներկայացվել, օրինակ՝ «Duxov» և այլն: Նշված հայտերում «Դուխով» բառը պատկերող տարբերանշանը հայտատուները ցանկացել են օգտագերծել սննդամթերքի վրա փակցնելու համար, այդ անվանումով ալկոհոլային խմիչքներ թողարկելու, ձայնագրման սկավառակների, խոսափողների, կրակմարիչների, կինոնկարահանման խցիկների, հաշվիչների, ակնոցների և այլ ապրանքների համար: